Dominikaanisen tasavallan naisten lentopallomaajoukkue edustaa Dominikaanista tasavaltaa naisten arvokilpailuissa ja kansainvälisissä lentopallokilpailuissa. Se on sijoittunut parhaimmillaan viidenneksi olympialaisissa 2012 ja maailmanmestaruuskilpailuissa 2014. Se voitti Pan-Amerikan kisoissa kultaa vuonna 2003 kaatamalla välierissä Brasilian ja loppuottelussa Kuuban. Vuonna 2009 joukkue voitti maanosaliitto NORCECA:n mestaruuden voitettuaan välierissä Yhdysvallat ja loppuottelussa Puerto Ricon.